open-index/open-wikipedia-markdown huggingface dataset:
Portugal. The Man

**Portugal. The Man**, ամերիկյան ինդի ռոք խումբ Ալյասկա նահանգի Ուասիլա քաղաքից։ Գրեմմիի 60-րդ մրցանակաբաշխության ժամանակ խումբը հաղթել է «Լավագույն փոփ դուո/խումբ ելույթ» անվանակարգում «Feel It Still» երգի համար։

## Կենսագրություն
2009 թվականին տղաները ճանաչում են ձեռք բերել ԱՄՆ-ում Bonnaru և Lollapalooza փառատոններին մասնակցելու շնորհիվ։ Երբ խմբի վոկալիստ Ջոն Գուրլին մտածում էր խմբի անունը, նա Պորտուգալիայի մասին գիտեր միայն նրա մայրաքաղաքի անունը (Լիսաբոն), որ այնտեղ գեղեցիկ ծովափեր կան, և որ «Portugal բառը զիլ է հնչում»։ Դրա շնորհիվ խումբը հիմնադրման օրվանից մեծ ճանաչում է ձեռք բերել Պորտուգալիայում։

2011 թվականին Atlantic Records-ի հետ համատեղ թողարկված «In The Mountain In The Cloud» ձայնասկավառակի շնորհիվ խումբը դարձել է հանրահայտ ամբողջ նահանգում։ Երաժիշտները հայտնվել են Կոնան Օ'Բրայենի հեռուստաշոուում և MTV-ի լավագույն ալբոմների ցանկի իներորրդ հորիզոնականում։ 2011 թվականի վերջում Atlantic Records-ի շնորհիվ մասնակցել է հայտնի փառատոնների և հեռուստաշոուների։ Ձայնասկավառակի վաճառքը հաջող է ընթացել, իսկ երկրպագուների թիվը գնալով կրկնապատկվել է։

## Անդամներ
### Խմբի անդամներ
* Ջոն Գուրլի` վոկալ, կիթառ, երգեհոն (2004–ներկա)
* Զաքարի Սքոթ Կարազերս` բաս կիթառ, բեք վոկալ (2004-ներկա)
* Քայլ Օ'Քվին` ստեղնաշարային գործիքներ, սինթեզատոր, կիթառ, բեք վոկալ (2007, 2012–ներկա)
* Էրիկ Հոուք` կիթառ (2015–մինչ այժմ)
* Ջեյսոն Սեքրիստ` հարվածային գործիքներ (2005–2008, 2009-2011, 2016–ներկա)
* Քեյն Ռիթչոթ` հարվածային գործիքներ, բեք բոկալ, (2012–2016, 2017–ներկա)

### Նախկին անդամներ
* Ռայան Նեյբորս` ստեղնաշարային գործիքներ, բեք վոկալ (2006-2012)
* Ուեսլի Հաբարդ` ստեղնաշարային գործիքներ (2004-2006)
* Նոա Գերշ` կիթառ, վոկալ, percussion (2011-2013)
* Նիկ Քլեյն` կիթառ (2004-2005)
* Հարվին Թամբլսոն` բիթ (2004-2005)
* Գարեթ Լունսֆորդ` հարվածային գործիքներ (2009)

### Սեսիոն երաժիշտներ
* Քիրք Օունստեդ` բիթեր
* Դուի Հալպաուս` կիթառ
* Մեթյու Մուր` կիթառ
* Զոի Մենվիլ` վոկալ

## Սկավառակագրություն
### Ստուդիական ալբոմներ

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:2004 հիմնադրված երաժշտական խմբեր
Կատեգորիա:Ամերիկյան երաժշտական խմբեր
Կատեգորիա:Ինդի ռոք երաժշտական խմբեր
Կատեգորիա:«Գրեմմի» մրցանակի դափնեկիրներ
Կրոնը Բելգիայում

Eurobarometer-ի հարցման համաձայն 2005 թվականի տվյալներով Բելգիայի թագավորության բնակչության 43 %-ը հավատում է Աստծուն։

Բելգիայի թագավորության սահմանադրությունը երաշխավորում է կրոնի դավանանքի ազատությունը։

Բելգիայում գերակշռող դավանանքը Հռոմեական կաթոլիկ եկեղեցին է։ Այլ կրոնների և դավանանքների շարքում խոշորներն են Անգլիկան եկեղեցին, բողոքականությունը, իսլամը և հուդայականությունը։

Գոյություն ունի կրոնների (դավանանքների) պետական ֆինանսավորման ծրագիր։ Ամեն տարի Բելգիայի կառավարությունը հիմնական կրոններին տրամադրում է 140 մլն եվրո։ Այդ գումարի 85.5 %-ը գնում են կաթոլիկության դավանանքի աջակցությանը, 8 %-ը՝ կազմակերպված աշխարհիկության վրա, 2,5 %-ը՝ բողոքական և ավետարանչական դավանանքին, իսկ 2,1 %-ը՝ իսլամական։ Գումարի մնացյալ հատվածը հավասարապես կիսվում է ուղղափառների, հուդայականների և անգլիկանների միջև։

## Կրոնական կազմակերպություններ
Բելգիայում գործում են ճանաչված և ոչ ճանաչված կրոնական միավորումներ։ Պետական սուբսիդավորում ունեցող ճանաչված կրոնական կազմակերպություններն են.

# բողոքականներ՝
## Բելգիայի Միացյալ բողոքական եկեղեցին, 
## Բելգիայի միսիոներական քրիստոնեական եկեղեցին, 
## մեթոդիստները, 
## անգլիկանները, 
## Յոթերորդ օրվա ադվենտիստները,
# ուղղափառները 
## (Ռուս Ուղղափառ եկեղեցու Մոսկվայի պատրիարքարան,
## Կոստանդնուպոլսի պատրիարքարան, 
## սերբական և ռումինական ուղղափառ եկեղեցիներ,
# իսլամական կազմակերպություններ,
# հրեական համայնքները։

## Քրիստոնեություն
### Կաթոլիկ եկեղեցի
[մինի|Սովորական կաթոլիկ եկեղեցի [Ֆլանդրիա|ֆլամանդական գյուղում]]
[մինի|Ս. Մարթինի և Ադելեի եկեղեցին [Բելգիայի Վալոնիայի Օր-Ժոշում]]
Բելգիայի բնակչության մոտ 76 %-ը համարում է իրեն կաթոլիկ, սակայն ակտիվ ծխականները բնակչության միայն 8 %-ն են։ Բելգիայում հաշվվում է կաթոլիկ եկեղեցու 3 946 ծխական համայնք։

### Բողաքական եկեղեցի
Բելգիայում խոշորագույն բողոքական կազմակերպությունը «Բողոքական և ավետարանչական դավանանքի վարչական խորհուրդն» է։ Այդ կազմակերպությունը ստեղծվել է 2002 թվականին Բելգիայի երկու խոշորագույն բողոքական եկեղեցիների՝ Բելգիայի բողոքական միացյալ եկեղեցու և Բողոքական և ավետարանչական եկեղեցիների դաշնային սինոդի միավորումից։

«Բողոքական և ավետարանչական դավանանքի վարչական խորհուրդն» իրենից ներկայացնում է վարչական համագործակցության կառուցվածքը Բելգիայի բողոքական միացյալ եկեղեցու և Բողոքական և ավետարանչաական եկեղեցիների դաշնային սինոդի միջև։

Վարչական խորհուրդի գլխավոր առաքելությունը քաղաքացիական իշխանությունների հետ միացյալ ներկայացուցչությունն է։

## Իսլամ
Իսլամը Բելգիայում երկրորդ ամենատարածված կրոնն է։ Տարբեր տվյալներով երկրում ապրում է 450-ից մինչև 600 հազար մուսուլման բնակիչ, որոնք կազմում են թագավորության ընդհանուր բնակչության 5-ից 6 %-ը։ Մուսուլմանների մեծ կենտրոնացումը նկատվում է Բրյուսելում (մոտ 22 %).

## Հուդայականություն
Բելգիայում ապրում է մոտ 40 հազար հրեա, գործում են 45 ժողովարան։

## Ծանոթագրություններ

## Արտաքին հղումներ
* cacpe.be Բողոքական եւ ավետարանչական կրոնի վարչական խորհուրդը
* Հուդայիզմը Բելգիայում

Կատեգորիա:Կրոնը Բելգիայում
Վարդուհի Մինասյան

**Վարդուհի Վարդգեսի Մինասյան** (), հայ դիրիժոր, դաշնակահարուհի, կոնցերտմայստեր։

## Կենսագրություն
Վարդուհի Մինասյանը ծնվել է Գյումրիում։ Ավարտել է Գյումրիի երաժշտական ուսումնարանը։ Սովորել և ավարտել է Երևանի Կոմիտասի անվան պետական կոնսերվատորիայի դաշնամուրային (Ալեքսանդր Յոլչյանի և Ռոզա Թանդիլյանի ղեկավարությամբ), միաժամանակ՝ դիրիժորական բաժինը (Յուրի Դավթյանի դասարան), այնուհետև սովորել է նույն կոնսերվատորիայի ասպիրանտուրայում։ Զուգահեռաբար աշակերտել է Արթուր Ադամյանին (երգեհոն) և պրոֆեսոր Էդվարդ Միրզոյանին (կոմպոզիցիա)։ Ավարտելուց հետո կոնսերվատորիայում աշխատել է որպես դասախոս։ Երկար տարիներ աշխատել է Հայաստանի պետական ֆիլհարմոնիկ նվագախմբում որպես դիրիժորի ասիստենտ, ապա դիրիժոր, նաև դաշնակահար։ Ղեկավարել է Գյումրիի պետական սիմֆոնիկ նվագախումը, Չայկովսկու և Սայաթ-Նովայի անվան երաժշտական դպրոցների (2005-2007) մանկապատանեկան կոլեկտիվները, Երևանի մենակատարների սիմֆոնիկ նվագախումը։ 1997-1998 թվականներին եղել է Երևանի սիմֆոնիկ նվագախմբի դիրիժորի ասիստենտ, 1998 թվականից՝ Հայաստանի պետական ֆիլհարմոնիկ նվագախմբի (այժմ՝ Հայաստանի ազգային ֆիլհարմոնիկ նվագախումբ) դիրիժորի ասիստենտ։ 1998-2015 թվականներին դասավանդել է Երևանի Կոմիտասի անվան պետական կոնսերվատորիայի կամերային անսամբլի բաժնում, 2015 թվականին ստացել է Երևանի պետական կոնսերվատորիայի դոցենտի գիտական կոչում երաժշտական արվեստ մասնագիտությամբ։ Իբրև դիրիժորի ասիստենտ և դաշնակահար-կոնցերտմայստեր՝ մասնակցել է Հայաստանի ազգային ֆիլհարմոնիկ նվագախմբի նախաձեռնած օպերային ներկայացումների համերգային ցուցադրմանը և օրատորիալ գործերի կատարմանը։ Պատրաստել է տարբեր դերերգեր հայազգի և օտարերկրացի օպերային երգիչների հետ։ Որպես դիրիժոր և դաշնակահար, ակտիվ մասնակցություն ունի ՀԱՖՆ Նոր կամերատա (ստեղծվել է 2008 թվականին) անսամբլի գործունեության մեջ։

## Անձնական կյանք
* Ամուսին՝ Հովհաննես Պապիկյան, Հայաստանի ազգային ֆիլհարմոնիկ նվագախմբի հոբոյահար։ Ունեն երկու որդի՝ Վարդան և Մկրտիչ Պապիկյանները։ Ավագ որդին՝ Վարդան Պապիկյանը, տրոմբոնահար է։

## Ծանոթագրություններ

Կատեգորիա:Կին դիրիժորներ
Կատեգորիա:Հայ դաշնակահարներ
Կատեգորիա:Հայ դիրիժորներ
Կատեգորիա:Հայ կոնցերտմայստերներ
Միխայիլ Ավակումով

**Միխայիլ Ավակումով** (, ), ռուս նկարիչ-գրաֆիկ, Մոսկվայի Սուրիկովի անվան գեղարվեստի ինստիտուտի պրոֆեսոր, Ռուսաստանի գեղարվեստի ակադեմիայի թղթակից անդամ (2006), Ռուսաստանի Դաշնության մշակույթի վաստակավոր գործիչ։ Մոսկվայի նկարիչների միության անդամ։

## Կենսագրական փաստեր

Միխայիլ Ավակումովը ծնվել է 1938 թվականի նոյեմբերի 25-ին Մոսկվայում, հայտնի նկարիչ-գրաֆիկ Նիկոլայ Ավակումովի ընտանիքում։

Մոսկվայի ակադեմիական գեղարվեստական լիցեյում սովորելուց հետո 1966 թվականին ավարտել է Մոսկվայի Վ. Սուրիկովի անվան պետական գեղարվեստական ինստիտուտը` պլակատների պատկերազարդման մասնագիտացմամբ։ Սովորել է Ն. Ա. Պոնոմարևի, Օ. Մ. Սովոստյուկայի, Բ. Ա. Ուսպենսկու, Մ. Պ. Մատորինայի մոտ։

1953 թվականից` ԽՍՀՄ նկարիչների միության անդամ։

1974 թվականց դասավանդել է Մոսկվայի  Վ. Սուրիկովի անվան պետական գեղարվեստական ինստիտուտում։

1988-2002 թվականներին` ԽՍՀՄ նկարիչների միության պլակատների պատկերազարդման գծով քարտուղար։

1990-1992 թվականներին` արվեստի ստեղծագործությունների՝ արտասահման արտահանման հանձնաժողովի նախագահ։

2005 թվականից` Մոսկվայի նկարիչների միության կառավարման անդամ։

Աշխատում է հասարակական-քաղաքական և գովազդային պաստառների վրա։

Դաստիարակաել է երկու որդու` Նիկոլայևին (1970 թ․ ծնունդ, քանդակագործ և գրաֆիկ) Դենիսան։

## Անձնական ցուցահանդեսներ

Անձնական ցուցահանդեսներ է ունեցել Մոսկվայում․

* 1981՝ Տեղի է ունեցել «Նաուկա» հրատարակչությունում, նվիրված է եղելՎլադիմիր Լենինի ծննդյան 110-րդ ամյակին,
* 1984՝ «Մոլորակի աշխարհ» ցուցահանդեսը տեղի է ունեցել խաղաղության պաշտպանության սովետական կոմիտեում,
* 1984՝ ԽՄԿԿ-ի Բաումանի շրջկոմ, ՌՍՖՍՀ կերպարվեստի օրերի շրջանակներում,
* 1985՝ Դուբենի միջուկային հետազոտությունների միացյալ ինստիտուտում՝ նվիրված Խաղաղության շաբաթվան,
* 1990՝ Ալլենի քաղաքում (Գերմանիա)։

## Ծանոթագրություններ

## Արտաքին հղումներ

* Электронный музей отечественного плаката
* «Единый художественный рейтинг». Выпуск 5. Номинация «Живописцы и графики», том 1
* ПЛАКАТ. Художник и время. Выставка в ГТГ https://web.archive.org/web/20170525133039/http://www.tretyakovgallery.ru/ru/calendar/exhibitions/exhibitions1672
* Известные выпускники Московского Академического Художественного Лицея Российской Академии Художеств
* Сон как предмет искусства. Коммерсантъ, 11 марта 1993
* Свой взгляд. О выставке работ финалистов II Международного молодёжного конкурса социального плаката «Idеальный мир 08». - Студенческий меридиан, 2009, № 5
* «Плакат-воин, плакат-гражданин, плакат-художник» О выставке в Третьяковской галерее, июнь, 2009
* По итогам конкурса "Московский плакат 2009". 22 января 2010. МСХ
* ''Юрий Подпоренко''. Рисунок – выражение честности художника. О XIII Московском международном художественном салоне «ЦДХ-2010». "Рисунок - навсегда!"

Կատեգորիա:Խորհրդային նկարիչներ
Կատեգորիա:Ռուս նկարիչներ
Կատեգորիա:ԽՍՀՄ նկարիչների միության անդամներ
Կատեգորիա:Ռուսաստանի Դաշնության մշակույթի վաստակավոր գործիչներ
Կատեգորիա:Ռուս գրաֆիկներ
Սևիլյա պրովինցիայի մունիցիպալիտետների ցանկ

thumb|right|350px|Սևիլյա պրովինցիայի մունիցիպալիտետներ
Հետևյալ ցանկում ներկայացված են Իսպանիայի Անդալուսիա ինքնավար համայնքի Սևիլյա պրովինցիայի 105 մունիցիպալիտետների անվանումները հայերեն ու իսպաներեն և նրանց բնակչության թիվը` խմբավորած ըստ շրջանների (կոմարկաներ)։

## Ծանոթագրություններ

Կատեգորիա:Ցանկեր:Իսպանիա
*
Պուշկին քաղաքի պատմության և գրականության պետական թանգարան

**Պուշկին քաղաքի պատմության և գրականության պետական թանգարան** (), պետական թանգարան Սանկտ Պետերբուրգի Պուշկինի շրջանի Պուշկին քաղաքում։

## Պատմություն
Պուշկին քաղաքում առաջին գավառագիտական ցուցադրությունները հայտնվեցին 1970-ական թվականներին և դրանք հիմք հանդիսացան 1980-ական թվականներին հասարակական գավառագիտական թանգարանի ստեղծման համար։

Լենինգրադի քաղաքային գործադիր կոմիտեի 1987 թվականի հուլիսի 28-ի որոշմամբ Պուշկինի գավառագիտական թանգարանը գրանցվեց որպես Լենինգրադի պատմության պետական թանգարանի մասնաճյուղ։

Թանգարանին տրամադրվեց քաղաքի կենտրոնում գտնվող 1820-1821 թվականներին ճարտարապետ Վասիլի Ստասովի կառուցած Ցարսկոյե Սելոյի ոստիկանության պատմական շենքը։

1996 թվականին Սանկտ Պետերբուրգի քաղաքապետի կարգադրությամբ թանգարանն ինքնուրույնություն ստացավ և սկսվեց կոչվել «Պուշկին քաղաքի գավառագիտական թանգարան»։ 2002 թվականին այն վերափոխվեց Սանկտ Պետերբուրգյան պետական հաստատության «Պուշկին քաղաքի պատմագրական թանգարանի», իսկ 2011 թվականից` Սանկտ Պետերբուրգյան պետական բյուջետային հաստատության «Պուշկին քաղաքի  պատմագրական թանգարանի»։

2009 թվականին թանգարանի տնօրինության տակ անցավ «Մոսկովյան դարպասների կարդեգարդիան Ցարսկոյե Սելոյում» դաշնային նշանակության հուշարձանը։ 2015 թվականին Մոսկվայի դարպասներում երկար տարիներ վերականգնվելուց մի տարի անց հաստատվել է մշտական ցուցադրությունը։

## Ֆոնդեր, ցուցադրություններ
Ներկայումս թանգարանում հաշվառված են ավելի քան  25 000 հիմնական և գիտական օժանդակ նյութերի ֆոնդեր  և առարկաներ, փաստաթղթեր, լուսանկարներ, հազվագյուտ գրքեր, գրաֆիկա, դրամագիտական նյութեր, գեղարվեստի և քանդակագործության նմուշներ։ Պատասխանատու պահառուների կողմից իրականացվում են առարկաների գիտական ուսումնասիրության և նկարագրության աշխատանքներ։

Թանգարանի ցոցադրությունները հիմնված են փաստաթղթերի, լուսանկարների կերպարվեստի ստեղծագործությունների, կենցաղի առարկաների վրա, որոնք պատմում են Ցարսկոյե Սելոյի անցյալի (1918 թվականից Դետսկոյե  Սելո, 1937 թվականից Պուշկին քաղաքի), Հայրենական մեծ պատերազմի ժամանակ տեղի ունեցած իրադարձությունների մասին։

## Տնօրեններ
* Դավիդովա Նատալյա Ալեքսեևնա, 1996-2015 թթ.
* Սմիրնով Ալեքսանդր Վալերևիչ,  2015-2016 թթ.
* Պետրովա Նատալյա Վիկտորովնա, 2017 թվականից

## Ծանոթագրություններ

## Արտաքին հղումներ
* Պաշտոնական կայք

Կատեգորիա:1987 հիմնադրումներ Ռուսաստանում
Կատեգորիա:1987 հիմնադրված թանգարաններ
Կատեգորիա:Ռուսաստանի գրական թանգարաններ
Կատեգորիա:Ռուսաստանի մշակութային ժառանգություն
Կատեգորիա:Սանկտ Պետերբուրգի թանգարաններ
Սենտ-Ալբան-սյուր-Լիմանյոլ

300px|մինի|Սենտ-Ալբան-սյուր-Լիմանյոլ ամրոցի ճակատանասը
**Սենտ Ալբան-սյուր-Լիմանյոլ** (), համայնք և բնակավայր Ֆրանսիայի Օքսիտանիա երկրամասի Լոզեր դեպարտամենտում, 2009 թվականի մարդահամարի տվյալներով այս համայնքի բնակչության թիվը կազմել է 1478 մարդ։

## Պատմություն
Գյուղը գտնվում է կարմիր կավահողային ավազանի կենտրոնական մասում։ Նրա միջով հոսում է Լիմանյոլ գետը, որը Տրույե գետի վտակն է։ Բնակավայրը հիմնադրվել է միջնադարում։ Սկզբնական շրջանում եղել է ֆեոդալական բերդ, որի մասին առաջին անգամ հիշատակվում է 1245 թվականին։ 1364 թվականին բերդը նվաճվել է անգլիացինների կողմից։ 16-րդ դարում բերդի մատույցներում կառուցել է Վերածննդի ոճով մի ամրոց, որի շուրջը խրամատ է փորվել։

## Տեսարժան վայրեր (հուշարձաններ)
* Սենտ-Ալբան եկեղեցի - ռոմանական ճարտարապետության ոճով կառուցված քրիստոնեական պաշտամունքային կառույց է, որտեղ զգացվում է Auvergne- ի ազդեցությունը։ Եկեղեցին կառուցվել է ի պատիվ Սուրբ Ալբանի, ով համարվում է քրիստոնյա անգլիացիների առաջին նահատակը, որը զոհվել է հանուն հավատի։ Կառույցը գտնվում է բնակավայրի գլխավոր ճանապարհի ներքևում, որտեղից կարելի է տեսնել նրա ճոխ, շքեղ աբսիդը՝ ներդաշնակ կամարներով, շուրջանակի տանիքի ներքո։ 1891 թվականին այս եկեղեցուն կից կառուցվել է զանգակատուն, որը նայում է դեպի շուրջը գտնվող գերեզմանատունը։ Զանգակատան պատին քանդակված են խաչ և Սուրբ Գևորգը, որը եռաժանիով խոցում է հրեշին։ Եկեղեցու ինտերիերը օժտված է սքանչելի նրբագեղությամբ։ Գլխավոր շինությանը կից կառուցված երկու մատուռները համալրում, ամբողջացնում են նրա խորհրդավոր վեհությունն ու գեղեցկությունը։ Եկեղեցու պատուհանները կամարակապ են, կարճ սյուները, որոնց վրա հենվում է տանիքը, զարդարված են գրիֆոնների, սիրենների, կենտավրոսների փորագրություններով։
* Սենտ Ալբանի ամրոցը։

## Բնակավայրի հետ առնչված նշանավոր մարդիկ
* Ժան-Բատիստ Էրմե - Էյֆելյան նշանավոր աշտարակն ստեղծած մեծահամբավ ինժեներ Գուստավ Էյֆելի աշխատակիցն ու գործընկերը; Մասնակցել է նաև Garabit վիադուկի կառուցմանը։ Նա էր, ով 1889 թվականի մարտի 31-ին բարձրացրեց ֆրանսիական դրոշը Էյֆելյան աշտարակի գագաթին՝ աշտարակի հանդիսավոր բացման արարողության ժամանակ։
* Նշանավոր բանաստեղծ, գրող Պոլ Էլուարը, ճանաչված հաղորդավարուհի Դենիզ Գլասեն Երկրորդ համաշխարհային պատերազմի տարիներին ապաստան են գտել Սենտ-Ալբանի ամրոցում, որն այդ ժամանակներում վերածվել էր հոսպիտալի։
* Ֆրանսուա Տոսկելես - հոգեբույժ, ինստիտուցիոնալ հոգեթերապիայի հիմնադիրներից մեկը, երկար տարիներ ղեկավարել է Սենտ Ալբանի հոգեբուժական հիվանդանոցը

## Ծանոթագրություններ

## Արտաքին հղումներ
* Site de l'office de tourisme 

Կատեգորիա:Ֆրանսիայի քաղաքներ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Քնկոտ Հովիտ (հեռուստասերիալ)

**Քնկոտ Հովիտ** (),  ամերիկյան միստիկ - արկածային հեռուստասերիալ՝ «Լեգենդ Քնկոտ Հովտի մասին» պատմվածքի արդիականացված տարբերակը, որի հեղինակն է Վաշինգտոն Իրվինգը։ Սերիալը ստեղծվել է Ալեքս Կուրցմանի, Ռոբերտո Օրսիի, Ֆոլիպ Իսկովի և Լեն Ուայզմանի կողմից։ Պրեմիերան տեղի է ունեցել 2013 թվականի սեպտեմբերի 16 - ին Fox հեռուստաալիքով։

2017 թվականի մայիսի 9 - ին սերիալը 4 - րդ եթերաշրջանից հետո պաշտոնապես փակվեց։

## Սյուժե
Անկախության պատերազմի մարտերից մեկում Իկաբոտ Կրեյնը, կռվելով Ջորջ Վաշինգտոնի կողմից, մահացավ և հարություն առավ Նյու Յորք նահանգի Քնկոտ Հովիտ կոչվող տարածքում։ Նրա հետ միասին կենդանացավ նաև անգլուխ ձիավորը, ում գլուխը կտրել է Իկաբոտը մինչև իր մահը։ Անգլուխ ձիավորը, հանդիսանալով ապոկալիպսիսի 4 ձիավորներից մեկը՝ Մահը, փնտրում է իր գլուխը, իսկ երբ գտնի մնացած ձիավորները կհետևեն նրան։ Նա սկսում է սպանել մարդկանց և գլխավոր հերոսը պետք է կանգնեցնի նրան՝ միասին գործելով ոստիկանության լեյտենանտ Էբբի Միլսի հետ։

Էբբին անգլուխ ձիավորի հետքին է դուրս գալիս, երբ նա սպանում է շերիֆին։ Հետախուզական միջոցառումներից պարզ է դառնում, որ Իկաբոտը և Էբբին հանդիսանում են աստվածաշնչյան 2 վկաները։

Սկսվում է պատերազմ Չար և Բարի ուժերի միջև։

## Դերերում

## Արտադրություն
Առաջին սերիան նկարահանվել է Հյուսիսային Կարոլինա նահանգի Սոլսբերի քաղաքում։ Առաջին եթերաշրջանի մնացած մասը նկարահանվել է Ուիլմինգթոնում, Հյուսիսային Կարոլինա։ Նկարահանումները սկսվել են 2013 թվականի հուլիսի սկզբին։

2013 թվականի հոկտեմբերի 3 - ին, ընդամենը 3 սերիա թողարկելուց հետո, հեռուստաալիքը երկարաձգեց սերիալը մինչև երկրորդ եթերաշրջան։ Երկրորդ եթերաշրջանը, որը ցուցադրվել է 2014 թվականի սեպտեմբերի 24 - ից մինչև 2015 թվականի փետրվարի 23 - ը, տուժել է անհաջող ստեղծագործական ուղղության և, դրա հետևանքով, վարկանիշների անկման պատճառով։

2015 թվականի մարտի 18 - ին հեռուստաալիքը սերիալը երկարաձգեց մինչև երրորդ եթերաշրջան՝ բաղկացած 18 սերիայից և փոխեց շոուրաններին։ Եթերաշրջանը ցուցադրվեց 2015 թվականի հոկտեմբերի 1 - ից մինչև 2016 թվականի ապրիլի 8 - ը։ 2016 թվականի մայիսի 13 - ին Fox - ը երկարաձգեց սերիալը մինչև 4 - րդ եթերաշրջան։

2017 թվականի մայիսի 9 - ին Fox - ը փակեց սերիալը, Հեռուստաընկերության ներկայացուցիչները հայտնեցին, որ «Քնկոտ Հովտի» 4 - րդ եթերաշրջանը դարձավ վերջինը։

## Սերիաներ

## Քննադատների ընդունելություն
Սերիալը հիմնականում ստացել դրական արձագանքներ՝ Metacritic - ում ստանալով 100 - ից 65 միավոր։

## Վարկանիշներ

## Արտաքին հղումներ
* Պաշտոնական կայք

## Ծանոթագրություններ

Կատեգորիա:2010-ականների ամերիկյան սարսափ հեռուստասերիալներ
Կատեգորիա:Ամերիկյան ֆենտեզի հեռուստասերիալներ
Կատեգորիա:Անգլերեն հեռուստասերիալներ
Խիլդեբերտ III

**Խիլդեբերտ III** (; 678/679 — մահ. 711 թվականի ապրիլի 14), ֆրանկների թագավոր
, կառավարել է **[[695]] — [[711]]** թվականներին, Մերովինգների հարստությունից։ Տեոդորիխ III-ի և Խրոդեհիլդի տղան։ «Խիլդեբերտ» անունը ֆրանկերենից թարգմանաբար նշանակում է *«Փայլուն մենամարտի ժամանակ»*

## Կենսագրություն
thumb|left|200px|Խիլդեբերտ III:
Մայորդոմ Պիպին Գերիստալսկիի դրածոն։ Ժառանգել է եղբայր Խլոդվիգ IV-ին բոլոր երեք թագավորություններում՝ Նեյստրիայում, Ավստրազիայում և Բուրգունդիայում։ 697 թվականին ամուսնացել է Էդոնայի հետ, որը 699 թվականին նրան ծննդաբերեց տղայի, որը անունը Դագոբերտ դրեցին։ Գրեթե իր ամբողջ կյանքը անցկացրել է Ուազայի ամրոցում, մասնակցություն չընդունելով պետության կառավարման մեջ։ Նրա կառավարության ընթացքում Պիպինւ իր ավագ տղա Դրոգոյին նշանակեց Շամպանի դուքս, իսկ իր կրտսեր տղային Նորդեբերտի փոխարեն նշանակեց Նեյստրիայի մայորդոմ (697 և 701 թվականների միջև)։

Պիպինը Գերիստալցկին շարունակում էր պատերազմը ֆրիզների դուքս Րադբոդի դեմ, ինչպես նաև սվեվների և շատ ուրիշ ազգերի դեմ։

Խիլդեբերտ III-ը թագավորել է 16 տարի։ Նա գրեթե իր ամբողջ կյանքը անցկացրեց Ուազա ամրոցում և մահացավ 711 թվականի ապրիլի 14-ին։ Թաղված է Շուազի օ Բակի Սուրբ Ստեփանոսի եկեղեցում։

## Ծանոթագրություններ

## Գրականություն
* Продолжатели Фредегара
* Книга истории франков
* Эрлихман В.В.: Правители мира

## Արտաքին հղումներ
* 



Կատեգորիա:Կաթոլիկ միապետներ
Կատեգորիա:Մերովինգյան թագավորներ
Կատեգորիա:Ֆրանսիայի պատմություն
Կիմ Ջուն Հյուն

**Կիմ Ջուն Հյուն** (հանգըլ՝ 김준현, ), հարավկորեացի կատակերգակ դերասան, «JDB Entertainment» ընկերության անդամ։

## Ֆիլմագրություն
### Տարատեսակ շոուներ

### Հեռուստատեսային սերիալներ

### Ֆիլմեր

## Մրցանակներ ու նոմինացիաներ

## Ծանոթագրություններ

Կատեգորիա:Հարավկորեացի դերասաններ
Տարերքի գրկում (ֆիլմ)

**«Տարերքի գրկում»** (), ամերիկական ֆիլմ սիրո մասին, ռեժիսոր՝ Բալտազար Կորմակուր (Էվերեստ)։ Գլխավոր դերերում Շեյլին Վուդլին ու Սեմ Կլաֆլինն են։
Ֆիլմի պրեմիերան ԱՄՆ-ում տեղի է ունեցել 2018 թվականի հունիսի 1-ին, իսկ Ռուսաստանում՝ 2018 թվականի հունիսի 28-ին։

## Սյուժե
Նկարահանված է իրական դեպքերի հիման վրա։ Թամիի ու Ռիչարդի` Թաիթիում տեղի ունեցած հանդիպումը մեծ սիրո սկիզբ դարձավ։ Նրանք երիտասարդ ու ազատ են, որոշում են շքեղ զբոսանավով ուղևորվել ծովային ճանապարհորդության՝ Խաղաղ օվկիանոս։ Թվում էր, թե դա հետաքրքիր արկած է լինելու, բայց հանկարծ բարձրանում է պատմության ամեահզոր փոթորիկներց մեկը։ Այժմ նրանց կյանքը գտնվում է տարերքի գրկում։

## Դերերում
*Շեյլին Վուդլի- Թամի Օլդհեմ
*Սեմ Կլաֆլին- Ռիչարդ Շարփ

## Արտադրություն
2017 թվականին ֆիլմի համար պայմանավորվածություն է ձեռք բերվել *STX Entertainment* ընկերության հետ։ Այդ ժամանակ որոշվեց, որ Թամի Օլդհեմի դերը կկատարի Շեյլին Վուդլին, իսկ նախագծի տնօրենը կլինի Բալտազար Կորմակուրը։ Սցենարն արդեն գրված էր Քանդել եղբայրների կողմից, նրանք Կարմակուրի հետ միասին պրոդյուսերավորեցին ֆիլմը։ 2017 թվականի ապրիլին Մայլզ Թելերը ֆիլմին մասնակցելու համար բանակցություններ է վարել Շեյլին Վուդլիի հետ, ում հետ նա աշխատել էր միայն մեկ անգամ։ 2017 թվականի մայիսին նկարահանումներին միացավ նաև Սեմ Կլաֆլինը` փոխարինելով Թելլերին, ով հրաժարվել էր դերից որոշակի կոնֆլիկտ ունենալուց հետո։

«Տարերքի գրկում» ֆիլմի նկարահանումները տեղի են ունեցելլ 2017 թվականին Ֆիջի կղզում։

## Երաժշտություն
*SYML* երաժշտական խմբի «Where's My Love» երգն ընդունվել է «Տարերքի գրկում» ֆիլմի պաշտոնական սաունդթրեք, որը թողարկվել է 2018 թվականի մարտի 14-ին։ *Phosphorescent* երաժշտական խմբի «Song For Zula» երգն ընտրվել է ֆիլմի պաշտոնական թրեիլերի համար, որը թողարկվել է 2018 թվականի մայիսի 7-ին։

## Քննադատություններ
Ֆիլմը ջերմորեն ընդունվեց քննադատների կողմից։

«Գերազանց խաղ է Շեյլին Վուդլի ևՍեմ Կլաֆլինի կողմից» (*CNN*):

«Բալտազար Կորմակուրը հմտորեն փոխանցում է տարերքի ուժը դեպի էկրաններ… «Օսկարի» մրցանակակիր օպերատոր Ռոբերտ Ռիչարդսոնը աշխարհի յուրօրինակ պատկեր է տալիս ձեզ» (*Rolling Ston*):

«Շեյլին Վուդլին ֆիզիկապես և հոգեպես տրվել է յուրաքանչյուր վայրին… նրան անհնար է դուրս բերել այնտեղից» ( *Variety*)։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ դրամա ֆիլմեր
Կատեգորիա:2018 դրամա ֆիլմեր
Կատեգորիա:2018 ֆիլմեր
Կատեգորիա:STX Entertainment ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Բալտազար Կորմակուրի ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Իրական դեպքերի վրա հիմնված դրամա ֆիլմեր
Կատեգորիա:Ֆիլմեր, որոնց գործողությունները տեղի են ունենում 1983 թվականին
Մշակույթի օր

**Մշակույթի օր** (), ճապոնական պետական տոն, ամեն տարի նշվում է նոյեմբերի 3-ին։ Տոնը հռչակվել է 1948 թվականին Ճապոնիայի մշակույթի՝ «ազատության և խաղաղության» ոգով տարածման նպատակով։ Մինչ Երկրորդ համաշխարհային պատերազմը այս օրը նշվում էր որպես կայսր Մեյձիի ծննդյան օր։ 1888 թվականից տոնը կոչվում էր Տենտյո-սեցու ():

1912 թվականի նոյեմբերի 3-ին կայսր Մեյձիի մահից հետո տոնը մինչև 1927 թվականը ժամանակավորապես կորցրեց իր կարգավիճակը, երբ Մեյձի կայսեր ծննդյան օրը ձեռք բերեց սեփական անուն` Մեյձի-սեցու (): Հետպատերազմյա շրջանում ճապոնացի պաշտոնյաները հերքում են Մեյձի-սեցուի կապը ժամանակակից Մշակույթի օրվա հետ

Այս տոնը ներառում է նկարչական բազմաթիվ ցուցահանդեսներ, ներկայացումներ և շքերթներ։ Հակոնեի օրինակով Կանագավա պրեֆեկտուրայում յուրաքանչյուր տարի այդ օրն անցկացվում է Դայմյո փառատոնը (), որի ժամանակ ցուցադրվում են Էդոյի ժամանակաշրջանի հագուստ և հանդերձանք։ Ճապոնական շատ թանգարանների համար Մշակույթի օրը սովորաբար «բաց դռների օր» է։

Տոկիոյի կայսերական պալատում անցկացվում է Մշակույթի շքանշանի պարգևատրման արարողությունը։ Արվեստի, գիտության և կրթության ավելի քան չորս հազար գործիչներ ստանում են այդ մրցանակները ճապոնական հասարակության մշակութային զարգացման մեջ ներդրում ունենալու համար։ Բացի այդ, ողջ երկրում տարբեր փառատոների ժամանակ տարբեր մասնավոր և պետական կազմակերպություններ հանձնում են մի շարք այլ մրցանակներ։

## Հետաքրքիր փաստ
Ըստ վիճակագրության` Մշակույթի օրը, որպես կանոն, լինում է տարվա ամենաբարենպաստ օրերից մեկը, եթե անգամ առավոտ շուտ կամ ուշ անձրևոտ է լինում։ 1965 թ.-ից մինչև 1966 թվականը Մշակույթի օրը տեղի է ունեցել ընդամենը երեք անձրևոտ օր։

## Ծանոթագրություններ

## Արտաքին հղումներ
* 

Կատեգորիա:Ճապոնիայի տոներ
Սավիցկայայի տուն

**Մարիա Ալեքսեևնա Սավիցկայայի տուն** (), պատմական շենք  Սանկտ Պետերբուրգի Պուշկինի շրջանի Պուշկին քաղաքում։ Կառուցվել է 1904-1905 թթ.: Տարածաշրջանային նշանակության մշակութային ժառանգության օբյեկտ է (N 7802281000): Գտնվում է Մոսկովսկայա փողոցի թիվ 15 հասցեում (որոշ աղբյուրներում՝ տուն 17)։

## Պատմություն
Նախքան ներկայիս շենքի շինարարությունը, այս վայրում է գտնվել կլասիցիզմ ոճով ստեղծված Սինիցինի փայտե երկհարկանի տունը։ 1903 թվականին տարածքը ձեռք  է բերել Մարիա Ալեքսեևնա Սավիցկայան և քանդել է հին տունը, նոր մոդեռն ոճի կառույցի համար մրցույթ հայտարարել, որտեղ հաղթել է քաղաքացիական ինժեներներ, եղբայրներ Ա. Վ. և Ն. Վ. Վասիլևների նախագիծը։ Իրականացված ծրագիրը տարբերվում էր մրցութայինից։ 1945 թվականից շենքում տեղակայվել է պոլիկլինիկա (այժմ՝ թիվ  66 շենք)։ 1956 թվականին շենքը լրջորեն վերակառուցվել է. նախկինում կողային ելուստների վրա գոյություն ունեցող աշտարակները հանվել են, կառուցվել է երրորդ հարկը,  աջ կողմում ավելացվել է լրացուցիչ շենք։

## Ճարտարապետություն
Շենքի պատմական մասի մեջ ներառվում են առաջին երկու հարկերը։ Շենքի հիմնական մուտքը երեսապատված է գրանիտով և հիշեցնում է պորտալ։ Գրանիտե սյուները ճակատային այգու համար դարձել են ցանկապատ, ջարդված գրանիտով է ստեղծված շենքի ցոկոլը։ Ճակատային մասի ձևավորման համար օգտագործվել է սվաղ, սպիտակ աղյուսե երեսապատում և կարմիր գրանիտ։ Վերակառուցման ժամանակ պահպանվել է պատշգամբները բաժանող ճաղավանդակներից մեկը։ Պահպանվել է նաև պատմական ներքին ձևավորումը։ Այնտեղ առատորեն օգտագործվել են սոճու ճյուղեր՝ ծեփածո ֆրիզներ ծաղկաշղթաների տեսքով, կոների ճյուղեր ծաղկապատվանդանների վրա, որոնք պահում են սանդուղքը, կոների և փշատերևների տրցակներ աստիճանավանդակի ճաղերին։ Գլխավոր մուտքի սանդուղքի աստիճանները մարմարից են։  Սանդուղքները, նախասրահի պատերը երեսապատված են կանաչ սալիկներով։

## Պատկերասրահ

Особняк савицкого (Санкт-Петербург и Лен.область, Пушкин, московская улица, 15)DSCN9460.JPG
Особняк савицкого (Санкт-Петербург и Лен.область, Пушкин, московская улица, 15)DSCN9474.JPG
Особняк савицкого (Санкт-Петербург и Лен.область, Пушкин, московская улица, 15)DSCN9462.JPG
Особняк савицкого (Санкт-Петербург и Лен.область, Пушкин, московская улица, 15)DSCN9471.JPG
Особняк савицкого (Санкт-Петербург и Лен.область, Пушкин, московская улица, 15)DSCN9465.JPG
Особняк савицкого (Санкт-Петербург и Лен.область, Пушкин, московская улица, 15)DSCN9480.JPG


## Ծանոթագրություններ

## Արտաքին հղումներ
* 
* 

Կատեգորիա:1905 հիմնադրումներ
Կատեգորիա:Պուշկին քաղաքի շենքեր և կառույցներ
Զ։ Ամեն ինչի սկիզբը (հեռուստասերիալ)

**Զ։ Ամեն ինչի սկիզբը** (), ամերիկյան պատմական հեռուստասերիալ։ Ստեղծվել է Դաուն Փրեսթվիչի և Նիկոլ Յորքինի կողմից Amazon Studios-ի համար։ Հիմնված է Թերեզա Էնն Ֆոուլերի «*Զ․ նովել Զելդա Ֆիցջերալդի մասին»* գրքի վրա։ Հեռուստասերիալում ներկայացված է ամերիկացի հայտնի կին, գրող Զելդա Սեյն Ֆիցջերալդի (Քրիստինա Ռիչի) կյանքի գեղարվեստական տարբերակը։ Իրադարձությունները տեղի են ունենում 1920-ականներում։

Առաջին եթերաշրջանի պրեմիերան կայացել է 2017թվականի հունվարի 27-ին։ 2017թվականի ապրիլի 27-ին հայտնի դարձավ, որ Ամազոնը պատվիրել է երկրորդ եթերաշրջան, սակայն 2017-ի սեպտեմբերի 7-ին Ամազոնը խզեց պայմանագիրն ու դադարեցրեց հեռուստասերիալի աշխատանքները։

## Դերերում

### Հիմնական դերերում

*Քրիստինա Ռիչի - Զելդա Ֆիցջերալդ
*Դևիդ Հոֆլին - Ֆ․ Սքոթ Ֆիցջերալդ
*Դևիդ Սթրաթեիրն - Դատավոր Էնթոնի Սեյն

### Մյուս դերերում

*Քրիստինա Բեննեթ Լինդ - Թալլուլահ Բենկհեդ
* Նատալի Նեփ - Եվգենիա Բենկհեդ
*Քրիստին Նիելսեն - Միննի Սեյն
* Հոլլի Քուրման - Թիլդա Սեյն
*Ջեյմի էնն Ալլման - Տուտսի Սեյն
*Մայա Կազան - Լիվի Հարթ
*Սառա Սչենկան - Էլեանոր Բրոուդեր
*Յուն Նայտո - Թանա Ֆուջիմորա
*Ջորդան Դին - Լուդլով Ֆոուլեր

## Սերիաների ցուցակ

### 1-ին եթերաշրջան (2015-2017)

## Ծանոթագրություններ

## Արտաքին հղումներ
* Զ․ Ամեն ինչի սկիզբը - IMDb-ում

Կատեգորիա:2010-ականների ամերիկյան հեռուստասերիալներ
Կատեգորիա:Ամերիկյան դրամա հեռուստասերիալներ
Կատեգորիա:2010-ականների ամերիկյան դրամա հեռուստասերիալներ
Կատեգորիա:Անգլերեն հեռուստասերիալներ
Կալաշնիկովայի տուն

**Կալաշնիկովայի տուն** (, ինչպես նաև՝ **«Հյուսիսային հյուրանոց»**), պատմական շենք  Սանկտ Պետերբուրգի Պուշկինի շրջանի Պուշկին քաղաքում։ Կառուցվել է 1881 թվականին։ Մշակութային ժառանգության օբյեկտ է (կցաշենքի հետ միասին)։ Գտնվում է Պուշկին քաղաքի Մալայա փողոցի թիվ 29/11 հասցեում, Օրանժերեյնայա փողոցի անկյունում։

## Պատմություն
Տարածքի շինարարության մասին առաջին տեղեկությունները վերաբերում են 1820-ական թվականներին, երբ այնտեղ կար երկու փայտե շինություն, որոնցից մեծը գտնվում էր փողոցի անկյունում։ Հետագայում տարածքը ձեռք է բերվել վաճառականի այրի Եկատերինա Ֆեոդորովնա Կալաշնիկովայի կողմից, ով պատվիրել է հյուրանոցի  համար փողոցի անկյունում նոր շենք կառուցել։ Շինարարությունն իրականացրել է ճարտարապետ Ա. Գոմանը։ Հյուրանոցը կոչվել է «Հյուսիսային»։ 1884 թվականին բակում հարևան տանը կիպ ճարտարապետ Պ. Պ. Դեյնեկան Г-աձև տեսքով կառուցվել է երկհարկանի քարե կցաշենք (ներկայիս հասցե`Մալայա փողոց 31/9): Հետագայում երկու շենքերը զբաղեցրել է Պուշկինի փոստային բաժանմունքը, որտեղ գտնվում է մինչև այժմ։ Եկատերինա Կալաշնիկովան Մալայա փողոցում ունեցել է ևս երկու տուն (տներ 39 և 56), որոնք քանդվել են 21-րդ դարի սկզբում։

## Ճարտարապետություն
Քանի որ գլխավոր տունը կառուցված է փոքր լանջի վրա, ապա փողոցի կողքից կիսափակ նկուղ կա։ Տունը ձևավորված է կլասիցիզմի ոճով, ունի եռանկյուն ճակտոն, որի ներքևում`քիվ և ֆրիզ սվաղի նախշերով պսակի տեսքով։ Առաջին հարկը երիզավոր ռուստաշար է։ Պատուհանների խորշերը զարդարում են ամրոցային քարերը և սանդրիկները։ Շենքի վերին մասի դիզայնը լրջորեն փոխվել է Հայրենական մեծ պատերազմից հետո շենքի վերականգնման ժամանակ։

## Ծանոթագրություններ

## Գրականություն
* 

## Արտաքին հղումներ
* 
* 

Կատեգորիա:1881 հիմնադրումներ
Կատեգորիա:Պուշկին քաղաքի շենքեր և կառույցներ
Միխայիլ Վասկով

**Միխայիլ Յուրևիչ Վասկով** (, ), խորհրդային և ռուսական կինոյի ու թատրոնի դերասան։ ՌԴ վաստակավոր արտիստ (1994)։

## Կենսագրություն
Միխայիլ Վասկովը ծնվել է 1956 թվականի հունվարի 3-ին Մոսկվայում։ 1977 թվականին ավարտել է Շչուկինի անվան թատերական ուսումնարանը և ընդգրկվել Ե․ Վախթանգովի անվան թատրոնի թատերախմբում։

## Կարիերա
### Դերերը թատրոնում

### Ֆիլմագրություն

#### Հնչյունավորում

## Ծանոթագրություններ

## Արտաքին հղումներ
*  
*  

Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:Բորիս Շչուկինի անվան թատերական ինստիտուտի շրջանավարտներ
Կատեգորիա:Ե․ Վախթանգովի անվան թատրոնի անձինք
Կատեգորիա:Խորհրդային դերասաններ
Կատեգորիա:Ռուս դերասաններ
Կատեգորիա:Ռուսաստանի Դաշնության վաստակավոր արտիստներ
Գրանադա պրովինցիայի մունիցիպալիտետների ցանկ

thumb|right|350px|Գրանադա պրովինցիայի մունիցիպալիտետներ
Հետևյալ ցանկում ներկայացված են Իսպանիայի Անդալուսիա ինքնավար համայնքի Գրանադա պրովինցիայի 172 մունիցիպալիտետների անվանումները հայերեն ու իսպաներեն և նրանց բնակչության թիվը` խմբավորած ըստ շրջանների (կոմարկաներ)։

## Ծանոթագրություններ

Կատեգորիա:Ցանկեր:Իսպանիա
*
Պետրոս Օհանյան

**Պետրոս Հովհաննեսի Օհանյան** (Պյոտր Իվանովիչ Օգանովսկի, Օհանով, Օգանովսքի, Օկանէսով, , ), հայազգի ռուսական բանակի հետևազորի գեներալ (1913, դեկտեմբերի 31), ռազմական գրող, Ռուսական կայսրության ազնվական, Ռուս-թուրքական, Ռուս-ճապոնական և Առաջին համաշխարհային պատերազմների մասնակից։

## Կենսագրություն
Պետրոս Օհանյանը ծնվել է 1851 թվականի սեպտեմբերի 7-ին (օգոստոսի 26-ին), այլ աղբյուրների վկայությամբ՝ 1866 թվականին ազնվականի ընտանիքում։

1915 թվականի հունվարի 24-ից եղել է 4-րդ Կովկասյան բանակային կորպուսի հրամանատարը, իսկ 1915 թվականի դեկտեմբերի 19-ից ընդգրկվել է Պետրոգրադի Ռազմական օկրուգի սպայական պահեստազորի աստիճանակարգում։ 1916 թվականի սեպտեմբերի 16-ից ստանձնում է Հյուսիսային ռազմաճակատի 1-ին բանակի 3-րդ բանակային կորպուսի հրամանատարությունը։

Մահացել է 1917 թվականին։

## Ծանոթագրություններ

## Արտաքին հղումներ
* Огановский Петр Иванович 

## Աղբյուրներ
* «Տիգրան Դևոյանցի հետախոզական գործունեությունը», Վանիկ Վիրաբյան, Երևան, 2018, էջ 29-30, 32-33, 42-43, 45, 47-53, 55-56, 58, 60, 68, 70, 75, 77-79, 82, 84, 86-87, 94, 96-97, 116, 129 (Անձնանուններ).
* «Маршалы, генералы и адмиралы армянского происхождения в Санкт-Петербурге». Биографический справочник, Санкт-Петербург, Изд-во «Роза ветров», 2013, с. 181-182: 
* «1000 հայազգի գեներալներ, ծովակալներ», Տիգրան Պետրոսյանց (Տիգրան Հայազն), Կենսագրական հանրագիտարան, 2009, էջ 321։
* «200 հայ զորավարներ», Տիգրան Պետրոսյանց (Տիգրան Հայազն), Երևան, Հեղ. հրատ., 2011, էջ 104։

Կատեգորիա:Առաջին համաշխարհային պատերազմին մասնակցած հայեր
Կատեգորիա:Ռուսահայ գեներալ-լեյտենանտներ
Կատեգորիա:Սուրբ Ստանիսլավի 1-ին աստիճանի շքանշանի ասպետներ
Ալամեդիլյա (Սևիլյա պրովինցիա)

:*Գրանադա պրովինցիայի համանուն բնակավայրի մասին նայելու համար տես՝ *'Ալամեդիլյա**։''
**Ալամեդիլյա''' (), գյուղական բնակավայր Իսպանիայում՝ Անդալուսիա ինքնավար համայնքի Սևիլյա պրովինցիայի Էստեպա մունիցիպալիտետում։

2010 թվականի դրությամբ բնակչության թիվը կազմել է 27 մարդ, որից 17-ը տղամարդ, 10-ը կին։

## Տես նաև
*Էստեպա

## Ծանոթագրություններ

Կատեգորիա:Սևիլյա պրովինցիայի բնակավայրեր
Ցարսկոյե Սելոյի պալատական վարչության վարպետաց բակ

**Ցարսկոյե Սելոյի պալատական վարչության վարպետաց բակ** (), պատմական շենքերի համալիր պատմական շենք  Սանկտ Պետերբուրգի Պուշկինի շրջանի Պուշկին քաղաքում։ Կառուցվել են 19-րդ դարում։ Մասնակիորեն մշակութային ժառանգության օբյեկտներ են։ Գտնվում են Մալայա փողոցի 14-18 և Ցերկովայա փողոցի թիվ 7  հասցեներում։

## Պատմություն
Փականագործի, հետագայում վարպետի բակը հայտնի է 18-դարի վերջից։ Գոյություն ունեցող շինությունները վերագրում են 19-րդ դարին։ Բակը զբաղեցրել է դեպի Ցերկովայա փողոց դուրս եկող մեծ տարածքը։ Անկյունում եղել է փայտե տուն (չի պահպանվել), որտեղ ապրում էին պալատական շենքերի գլխավոր և կրտսեր վերակացուները։ Պահպանված ամենահին շենքը՝ բակի դարբնոցը, 1806-1807 թվականներին կառուցել է ճարտարապետ Պ. Վ. Նեյելովը։ 1827-1830 թվականներին ճարտարապետ Վ. Մ. Գորնոստաևը վերակառուցել է բակի հիմնական շենքերը՝ արվեստանոցները, որոնց երկու կողմերից էլ մուտքեր են եղել։ Արվեստանոցներում եղել են մի քանի բնակելի տներ։ 1860-ական թվականներին Ցերկովայա փողոցի թիվ 7 փայտե տանն ապրել է ճարտարապետ Իպպոլիտ Մոնիգետտին, ով նաև կառուցել է տան վերնաշենքը։ 1891 թվականին նույն տանը ծառայության ժամանակ ախոռային հատվածում ապրել է Կարլ Մաներհայմը։ 1910-1911 թվականներին Սիլվիո Դանիին փայտե մեկհարկանի տան փոխարեն (ժամանակակից հասցե՝ տուն 18) կառուցել է բետոնե երկհարկանի բնակելի տուն։

Թիվ 14 տանը տեղակայված է Ռուսաստանի Դաշնային հարկային ծառայությունը, Սանկտ Պետերբուրգի թիվ 2 միջտարածաշրջանային տեսչությունը։ 2000-ական թվականների կեսերին փայտե տունն այրվել է, վերակառուցվել է 2007-2008 թվականներին  մեծ անճշտություններով ։ 2013 թվականին թիվ 18 տունը քանդվել է, նախատեսվում է այն վերակառուցել։ 2010 թվականին այրվել է թիվ 7 հասցեի փայտե տունը, 2017 թվականին վերականգնվել է բետոնով փայտե երեսվածքով։

## Տների ցանկ
* Մալայա փողոց, տուն 14՝ արվեստանոցներ
* Մալայա փողոց, տուն 14 ա՝ դարբնոց
* Մալայա փողոց, տուն 16՝ բնակելի տուն (քանդվել է, փոխարինվել է նորակառույցով)
* Մալայա փողոց, տուն 18՝ բնակելի տուն (քանդվել է)
* Ցերկովնայա փողոց, տուն 7՝ բնակելի տուն (քանդվել է, փոխարինվել է նորակառույցով)

## Ճարտարապետություն
Իր տեսքով դարբնոցը հիշեցնում է զբոսայգու դասական տաղավար։ Դա մի փոքրիկ մեկհարկանի շրջանաձև գմբեթավոր շենք է, որի վրա կառուցված են ճակտոններով փոքրիկ ելուստներ։ Շինության տեսքը աղավաղում է կաթսայատան ժամանակակից կցակառույցը։

Արվեստանոցների շենքը պատկանում է ուշ կլասիցիզմի ոճին։ Եռանկյուն վերնաճակատն ավարտվում է 9 լիսեռներից սիմետրիկ ճակատով։ Շենքի քանդակազարդ ճակատամասը սվաղապատ է։ Առաջին հարկի մի քանի պատուհաններ աղեղնաձև են։

## Ծանոթագրություններ

## Գրականություն
* 

## Արտաքին հղումներ
* 
* 

Կատեգորիա:Պուշկին քաղաքի շենքեր և կառույցներ
Մեգերյան կարպետ

**Մեգերյան կարպետ**, հայկական գորգագործական արվեստը ներկայացնող ընկերություն։

## Պատմություն
«Մեգերյան կարպետ» ընկերությունը հիմնադրվել է 1917 թվականին Նյու Յորքում։ Ի սկզբանե զբաղվել է նոր և անտիկ ձեռագործ գորգերի վերանորոգման և մշակման աշխատանքներով, ինչպես նաև ձեռագործ գորգերի առք ու վաճառքով։ Մեգերյանների գերդաստանն ավելի քան չորս սերունդ զբաղվել է հին գորգերի վերականգնմամբ և նոր գորգերի արտադրությամբ։

2000 թվականին Մեգերյան ընտանիքի ջանքերով Հայաստանում թարմացվել և վերազինվել է նախկին «Հայգորգ» ընկերությանը պատկանող գործարանը, ՀՀ շրջաններում, Արցախում վերաբացվել են նախկին արտադրական մասնաճյուղերը։ Մեգերյանները Հայաստանում ընդարձակել են գորգերի արտադրությունը` օգտագործելով դիզայնի և ոճավորման այնպիսի տեսակներ, ինչպիսիք են Վասպուրականի, Ղարաբաղի, Լոտուսի, Լոռիի և ժամանակակից այլ ոճավորումներ և լուծումներ։ Արտադրված գորգերը պահպանում են հայկական գորգերի ավանդական ոճն ու դիզայնը։

Մեգերյան գորգերից գտնվում են Անգլիայի թագուհու պալատում, Հայաստանի, Ռուսաստանի, Վրաստանի, Ֆրանսիայի, Չինաստանի, Եգիպտոսի, Բուլղարիայի, Շվեդիայի և այլ պետությունների նախագահական նստավայրերում, Սուրբ Ղազար կղզու եկեղեցու խորանում։ 
## Հավաքածուներ
* Լոտտո
* Ավանդական
* Վասպուրական
* Արցախ
* Թավրիզ
* Մամլուք
* Ուշակ
* Սավոների
* Նորաոճ
* Հնաոճ
## Գորգերի ցուցասրահ-թանգարան
«Մեգերյան կարպետ» ընկերությունը Երևանում ցուցասրահ ունի, որտեղ կազմակերպվում են անվճար շրջայցեր։ «Մեգերյան  կարպետ» գործարանում 2014 թվականին բացվել է թանգարան, որտեղ ցուցադրվող ամենահին գորգը թվագրված է 17-րդ դարի։  Թանգարան-ցուցասրահում ներկայացված են  անտիկ, հարյուր և ավելի տարեկան հայկական գորգեր։ Հին գորգերի ամենամեծ քանակը Մեգերյանները պահում են Նյու Յորքում։

Բացի Նյու Յորքի 5-րդ Պողոտայից, ընկերությունը ցուցասրահներ ունի նաև Իտալիայում, Ֆրանսիայում, Շվեցարիայում և Գերմանիայում։

## Տես նաև
* Հայկական գորգ
* ՀՀ թեթև արդյունաբերություն
## Ծանոթագրություններ

## Արտաքին հղումներ
Պաշտոնական կայք

Կատեգորիա:Հայկական գորգեր
Կատեգորիա:Հայկական կազմակերպություններ
Կատեգորիա:Հայաստանի տնտեսություն
Սիրանուշ Գասպարյան

**Սիրանուշ Գասպարյան** (), հայ օպերային երգչուհի, սոպրանո։

## Կենսագրություն
Սիրանուշ Գասպարյանը ծնվել է 1978 թվականին Սուխումում։ 1991 թվականին ընտանիքով տեղափոխվել են Երևան, որտեղ ավարտել է Չայկովսկու անվան երաժշտական դպրոցը։ 2002 թվականին ավարտել է Երևանի Կոմիտասի անվան պետական կոնսերվատորիայի դաշնամուրի և վոկալի (օպերային երգեցողություն) բաժինները։ 2003-2005 թվականներին շարունակել է հետբուհական կրթությունը վոկալի բաժնում՝ պրոֆեսոր Ելենա Վարդանյանի դասարանում։ Հանդես է գալիս 2001 թվականից և մասնակցում է երգի մրցույթների Հայաստանում և Եվրոպայում։ Միաժամանակ դասավանդում է Երևանի Կոմիտասի անվան պետական կոնսերվատորիայում։

Կատարումներով հանդես է եկել Հայաստանի ազգային ֆիլհարմոնիկ նվագախմբի հետ,  Հայկական թատրոններում, 2014 թվականին Շտուտգարտում մասնակցել է Հայկական մշակութայի օրերին։

## Կատարումներ
* 2012 թվականին, Էդուարդ Թոփչյանի ղեկավարությամբ Ջակոմո Պուչինիի «Տուրանդոտ» օպերայի համերգային կատարում
* 2013 թվականին,  Պիետրո Մասկանիի «Գեղջկական ասպետություն» օպերայի համերգային կատարում
* Հոկտեմբեր, 2010 թվականին, Երևան, Հայաստան։ Համերգ Հայաստանի ազգային կամերային նվագախմբի հետ, Դիրիժոր՝ Ռուբեն Ասատրյան։ Ծրագրում՝ Անտոնիո Վիվալդի, Անդրեասյան, Արամ Սաթյան 
* Փետրվար, 2010 թվականին, Երևան, Հայաստան։ Կոմիտասի անվան Կամերային երաժշտության տուն։ Ծրագրում՝ Ռիխարդ Վագներ, Լյուդվիգ վան Բեթհովեն, Վոլֆգանգ Ամադեուս Մոցարտ, Նիկոլայ Մետներ, Սերգեյ Ռախմանինով, Պյոտր Չայկովսկի
* Ապրիլ, 2009 թվականին,Երևան, Հայաստան։ Կոմիտասի անվան Կամերային երաժշտության տուն (ձայն և երգեհոն)։ Ծրագրում՝ եվրոպական և հայկական հոգևոր երաժշտություն
* Հոկտեմբեր, 2009 թվականին, Երևան, Հայաստան։ Համերգ Վերածնունդ կամերային նվագախմբի հետ, դիրիժոր՝ Ռուբեն Ասատրյան։ Ծրագրում՝ Գեորգ Ֆրիդրիխ Հենդել
* Դեկտեմբեր, 2009 թվականին, Ռուբեն Ասատրյան։ Համերգ Հայաստանի ազգային կամերային նվագախմբի հետ, Դիրիժոր՝ Ռուբեն Ասատրյան։ Ծրագրում՝ Սիմֆոնիա No. 2 (Գուստավ Մալեր)

## Ծանոթագրություններ

Կատեգորիա:21-րդ դարի երգչուհիներ
Կատեգորիա:Հայ սոպրանոներ
Կատեգորիա:Հայ օպերային երգչուհիներ
Փրերն ու ցողունը

«**Փրերն ու ցողունը**», նկարված մուլտիպլիկացիոն ֆիլմ, որն ստեղծվել է 1974 թվականին ռեժիսոր Լեոնիդ Նոսիրևի կողմից ռուսական ժողովրդական հեքիաթի հիման վրա։

## Սյուժե
Մուլտֆիլմը պատմում է աշխատասեր մարդու և անբան արջի մասին։

Մարդը գնում է պարտեզ, որ շաղգամ ցանի և հանդիպում է անբան արջին ու խնդրում նրա օգնությունը։ Շաղգամը ցանելով՝ նա նստում է շաղգամը հսկելու՝ կտցահարող թռչուններին հալածելով հողի գնդերով։ Երբ գալիս է աշունը, արջը հավաքում է շաղգամի ցողունը՝ իր համար չթողնելով բերքից ոչինչ, սակայն ցողունը համտեսելուց հետո թքում է։

Հաջորդ տարի մարդը աշորա է ցանում և հնձում այն։ Արջն արդեն որոշում է իրեն վերցնել փրերը և մարդու համար թողել ցողունը։ Երբ մարդը գնում է, արջը համտեսում է փրերը, բայց դրանք նրան դուր չեն գալիս։ Իսկ մարդը խմոր է անում, աշորայի բլիթներ թխում, ուտում և կվաս խմում։

## Ստեղծողներ

* Մուլֆտիլմի հեղինակները ներկայացված են ըստ մուլտֆիլմի ենթագրերի։

## Տեսաթողարկում
Մուլտֆիլմը հրատարակվել է DVD-ով՝ մուլտֆիլմների «Միխայիլ Պոտապիչ» («Սոյուզմուլտֆիլմ») հավաքածուի մեջ՝:

## Ծանոթագրություններ

## Արտաքին հղումներ
* 
 

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր արջերի մասին
Արգենտինայի զինանշան

**Արգենտինայի զինանշան** (), Արգենտինայի Հանրապետության ազգային խորհրդանիշներից մեկը՝ դրոշի և օրհներգի հետ մեկտեղ։ Պաշտոնապես ընդունվել է 1944 թվականին և հիմնված է Արգենտինայի պատմության ընթացքում գոյություն ունեցած խորհրդանիշների վրա։

## Նկարագրում
Վահանը հավասարապես բաժանված է լազուր և արծաթագույն հատվածների։ Վահանի վերնամասում սրածայր գավազանի վրա վեր խոյացող գլխարկ է, որից ցած՝ արծաթագույն հատվածում, իրար են միանում բարեկամություն և խաղաղություն խորհրդանշող համաձայնության ձեռքերը։

Վահանի եզրերն արտաքինից պատված են դափնու տերևներով։ Ամենից վեր դուրս է գալիս Հարավային Ամերիկայի խորհրդանիշ հանդիսացող մայիսյան արևը (որը նկատելի է նաև Արգենտինայի և Ուրուգվայի դրոշների վրա)։

## Խորհրդանշականություն
Փռյուգյան սրածայր գլխարկը համարվում է ազատության համար պայքարի մղման հայտնի խորհրդանիշ։ Միևնույն խորհրդանշականությամբ է օժտված սոլ դե մայոն (մայիսյան արևը)։ Ձեռսեղմումները խորհրդանշում է  Արգենտինայի բնակչության համերաշխությունը։ Դափնե պսակը բնորոշում է անկախության համար մղված պայքարում Արգենտինայի հաղթանակը անկախության համար։

## Զինանշանի պատմություն

## Տես նաև
* Արգենտինայի դրոշ

## Գրականություն
* *Luis Cánepa*. Historia de los Símbolos Nacionales Argentinos. — Buenos Aires: Editorial Albatros, 1953.

Կատեգորիա:Արգենտինայի պետական խորհրդանիշեր
Էմիլի Միդ

**Էմիլի Միդ** ()՝ ամերիկյան ֆիլմերի և հեռուստատեսության դերասանուհի է։ Նա խաղացել է այնպիսի ֆիլմերում, ինչպիսիք են՝ «Տասներկուսը» (2010), «Վերցրու իմ հոգին» (2010), «Gimme Shelter» (2013), «Այդ անհարմար պահը» (2014), «Ֆինանսական հրեշ» (2016) և *[[Նյարդ (ֆիլմ, 2016)|«Նյարդ]]»* (2016) և հեռուստատեսային շարքերից Boardwalk Empire, Law & Order և այլն։

## Պատմություն
1997 թվականին, յոթ տարեկան հասակում, նա մասնակցելով «Up, over, through and under» երգով, իտալական «Zecchino d'Oro» երգի մրցույթում։ Երգը նվաճեց Zecchino d'Argento մրցանակը լավագույն ոչ-իտալական երգի համար։

Այնուհետև նա նկարահանեց «**Վերցրու իմ հոգին**» վերնագրով ֆիլմում, որը նկարահանեց Ուես Քրավենը։ Համանախագահներն էին Մաքս Թիերիոտը և Նիք Լաշավայը։ Նա նկարահանել է 2010 թ. «Տասներկուսը» ֆիլմում, որպես թմրամիջոցների կախվածություն ունեցող դեռահաս։ 2013 թվականին նա գլխավոր դերակատար եղավ HBO դրամայի «The Leftovers»-ի առաջին մրցաշրջանում։ 2016 թվականին նկարահանել է Սիդնեյի ֆիլմ Նյարդ-ի դերակատար Դեյվ Ֆրանկոյի և Էմմա Ռոբերթսի ֆիլմում։

## Ֆիլմագրություն
### Ֆիլմ

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կարմիր ապարանջանները

«**Կարմիր ապարանջանները**» (), դրամա և կոմեդիա ժանրի ամերիկյան հեռուստասերիալ, որը նախատեսված է դեռահասների համար։ Հեռուստասերիալը ցուցադրվել է Fox հեռուստատեսությամբ՝ 2014 թվականի սեպտեմբերի 17-ից մինչև 2015 թվականի փետրվարի 7-ը և հանդիսանում է իսպանական համանուն դրամատիկ շոուի կրկնօրինակը։

2014 թվականի նոյեմբերի 26-ին հեռուստաընկերությունը տասներեքերորդ սերիայում կանգնեցրել է հեռուստասերիալի նկարահանումները։ 2015 թվականի հունվարի 12-ին Fox-ի ներկայացուցիչները հայտարարեցին սերիալի փակման մասին, իսկ մնացած երեք էպիզոդների ցուցադրումը նշանակվեց 2015 թվականի հունվարի 31-ին։ 2015 թվականի փետրվարի 7-ին սերիալի երկժամյա վերջաբանը դուրս եկավ եթեր։

## Սյուժե
Սերիալի գործողությունը կենտրոնացած է դեռահասների վեց հոգանոց խմբի վրա, որոնք միշտ ապրում են հիվանդանոցի մանկական բաժանմունքում։

## Դերասաններ և գեղարվեստական կերպարներ
### Հիմնական կազմ
* Օկտավիա Սպենսեր՝ քույր Դինա Ջեքսոն
* Դեյվ Էնեբլ՝ բժիշկ Էդեմ ՄակԷնդրյու
* Սիերա Բրավո՝ Էմմա Չոտա
* Գրիֆին Գլյուկ՝ Չարլզ «Չարլի» Հատչիսոն
* Զոի Լևին՝ Կառա Սոդերս
*Ռեբեկա Ռիթենհաուս՝ Բրիտտանի Դոբլեր
* Չարլի Ռոու՝ Լեո Ռոմ
* Նոլան Սոտիլլո՝ Ջորջի Պալասուաս
* Աստրո՝ Դեշ Խոսնի

### Երկրորդական կազմ
* Ուիլսոն Կռուս՝ Քենջի Գոմես-Ռեխոն
* Դարեն Կագասոֆֆ՝ Հանտեր Կոուլ
* Թոմաս Իեն Նիկոլաս՝ Նիկ Հատչիսոն
* Սյուզան Պարկ
* Էդրիան Լեստեր՝ բժիշկ Նադեյ
* Գրիֆֆին Դանն՝ Ռուբեն Գարսիա
* Կատալինա Սանդինո Մորենո՝ Եվա Պալասիոս
* Անդրեա Պարկեր՝ Սառա Սոդերս 
* Տրիշա Օ'կելլի՝ Դանիելլա
* Մենդի Մուր՝ բժիշկ Էրին Գրեյս
* Բելա Թորն՝ Դելանեյ Շոու

## Սերիաներ

## Ծանոթագրություններ

## Արտաքին հղումներ
* Պաշտոնական էջ

Կատեգորիա:Ամերիկյան դրամա հեռուստասերիալներ
Կատեգորիա:Անգլերեն հեռուստասերիալներ
Կատեգորիա:2010-ականների հեռուստասերիալներ
Կատեգորիա:Դրամա հեռուստասերիալներ
Կատեգորիա:Ամերիկյան կատակերգական հեռուստասերիալներ
Կատեգորիա:Ամերիկյան հեռուստասերիալներ
Կատեգորիա:2010-ականների ամերիկյան հեռուստասերիալներ
Կատեգորիա:2014 հեռուստասերիալներ
Չինական գյուղ (Ցարսկոյե Սելո)

**Չինական գյուղ** Ցարսկոյե Սելոյի Ալեքսանդրովսկի զբոսայգում (), ձեռնարկում Եկատերինա Մեծի օրոք` կառուցելու գյուղ չինական ոճով, 18-րդ դարում եվրոպական արվեստում տարածված շինուզարիի («կիտայշչինա») նորաձևության ավանդույթների պահպանման նպատակով։

Հավանաբար ոգեշնչվելով Դրոթթնինգհոլմում իրականացված համանման նախագծով՝ Եկատերինան հրամայեց Անտոնիո Ռինալդիին և Չարլզ Կամերոնին գյուղի նախագիծը կազմել իր անձնական հավաքածուում եղած չինական փորագրությունների հիման վրա։ Գյուղը պետք է բաղկացած լիներ 18 ոճավորված չինական տներից (դրանցից միայն տասը ավարտվեցին), որոնց վրա պետք է վեր խոյանար ութանկյուն գմբեթաձև աստղադիտարան (որոնք ընդհանրապես չավարտվեցին)։

Այն բանից հետո, երբ աշխատանքներում իսկական չինացի ճարտարապետներ ներգրավելու Եկատերինայի մտադրությունները ձախողվեցին, նա հանձնարարեց Լոնդոնում ռուսական դեսպանին Ցարսկոյե Սելոյի համար ձեռք բերել Քյուի արքայական բուսաբանական այգում կառուցված  պագոդայի պատճենը, որը համարվում էր շինուազրիի ճարտարապետության հիմնական կառուցվածքային տարրերից մեկը։ 
  
մինի|Խաչով կամուրջ, 19-րդ դար

Եկատերինայի մահից հետո 1796 թվականին աշխատանքները դադարեցվեցին։ Դրանք չվերսկսվեցին մինչև 1818 թվականը, երբ  Ալեքսանդր I-ը խնդրեց Վասիլի Ստասովին վերակառուցել գյուղն այնտեղ իր հյուրերին տեղավորելու համար։ Չնայած Արևելյան ոճի բնօրինակ կահավորանքի մեծ մասը ոչնչացվեց, վերակառուցված գյուղը բնակարան տրամադրեց այնպիսի նշանավոր հյուրերի, ինչպիսիք են Նիկոլայ Միխայլովիչ Կարամզինը, որը 1822-1825 թվականներին աշխատում էր իր «Ռուսական պետության պատմությունը» աշխատության վրա։
 
Գյուղից ոչ հեռու 1779 թվականին կառուցվում է Չինական օպերային թատրոնը։ Հենց այստեղ է իտալացի կոմպոզիտոր Ջովանի Պաիզիելոն ներկայացրել իր նոր օպերաները ռոսական կայսրուհուն։ Այստեղ է կայացել նաև Լև Նիկոլաևիչ Տոլստոյի «Լուսավորության պտուղները» ստեղծագործության պրեմիերան։ Թատրոնը հրդեհվել է 1941 թվականի սեպտեմբերի 15-ին և մինչև օրս չի վերականգնվել։

Դեպի գյուղ են տանում երեք դիտարժան կամուրջներ։ Վիշապների կամրջի, որն այդպես էր կոչվում այն պատճառով, որ այն զարդարում էին  չորս ցինկե թևավոր վիշապներ և Մեծ չինական կամրջի, որը հայտնի  էր վարդագույն գրանիտե ծաղկամաններով ու նմանակված կորալե տերևներով, շինարարությունը ավարտվեց 1875 թվականին։ Ճարտարապետներ Նեոլով եղբայրների կողմից Խաչի կամուրջը կառուցվել էր վեց տարի առաջ։ 1860 թվականին Մեծ չինական կամրջի վրա քանդակագործ Շվարցի կողմից տեղադրվեցին չորս չինացիների քանդակներ, որոնք ավերվել էին Հայրենական մեծ պատերազմի ժամանակ և ներկայումս վերականգնվել են։ 
 
Գյուղը ռեստավրացիայի է ենթարկվել 1859-1861 թվականներին Իպպոլիտ Մոնիգետտիի ղեկավարությամբ։ Տները զգալի վնաս են կրել նացիստական օկուպացիայի ժամանակ, սակայն դրանք վերականգնվել են 1990-ական թվականներին և օգտագործվել են VIP-հյուրերի ընդունման նպատակով։

## Պատկերասրահ

Китайский двор.jpg
311. Pushkin. Chinese village.jpg
Китайская деревня (фрагмент).jpg
Пушкин. Александровский парк. Мосты у Китайской деревни (1) 02.jpg

## Գրականություն
* Г. Семенова «Царское Село: знакомое и незнакомое», 2009.

Կատեգորիա:Ռուսաստանի մշակութային ժառանգություն